Oficiālais Vēstnesis L 107 , 18/04/2001 Lpp. 0025 - 0027



Komisijas lēmums (2001. gada 31. janvāris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz ārsienu siltināšanas paneļiem (paziņots ar dokumentu numur C(1998) 4359) (Dokuments attiecas uz EEZ) (2001/308/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu jautājumos, kas attiecas uz būvizstrādājumiem [1], kura grozīta ar Direktīvu 93/68/EEK [2], un jo īpaši tās 13. panta 4. punktu, tā kā: (1) Lai apliecinātu ražojumu atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas "vismazāk apgrūtinošā procedūra, kas ir droša"; tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai arī ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei. (2) 13. panta 4. punktā paredzēts, ka šādi noteiktajai procedūrai jābūt norādītai pilnvarās un tehniskajās specifikācijās; tāpēc vēlams identificēt ražojumus vai ražojumu grupas, kas norādīti tehniskajās specifikācijās. (3) Abas 13. panta 3. punktā noteiktās procedūras sīki aprakstītas III pielikumā Direktīvai 89/106/EEK; tāpēc precīzi jānosaka paņēmieni, kā saskaņā ar III pielikumu abas procedūras īstenojamas attiecībā uz visiem ražojumiem un ražojumu grupām, jo III pielikumā ir norādes uz konkrētām sistēmām, kurām dodama priekšroka. (4) 13. panta 3. punkta a) apakšpunktā minētā procedūra atbilst sistēmām, kuras noteiktas III pielikuma 2. iedaļas ii) punkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā un III pielikuma 2. iedaļas ii) punkta pirmajā iespējā ar pastāvīgu uzraudzību. (5) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma II pielikumā noteikto ražojumu atbilstību apliecina ar procedūru, saskaņā ar kuru ražotāja atbildībā tiek izveidota ražošanas procesa kontroles sistēma, ar ko nodrošina ražojuma atbilstību attiecīgajām tehniskajām specifikācijām. 2. pants Šā lēmuma II pielikumā noteikto ražojumu atbilstību apliecina ar procedūru, kurā papildu ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 3. pants Atbilstības apliecināšanas procedūru, kas noteikta III pielikumā, norāda pilnvarojumos norādījumiem par Eiropas tehnisko apstiprinājumu. 4. pants Šis lēmums ir adresēts dalībvalstīm. Briselē, 2001. gada 31. janvārī Komisijas vārdā — Komisijas loceklis Erkki Liikanen [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Ārsienu siltināšanas paneļi: izmantošanai ēkās, izņemot II pielikumā noteiktās. -------------------------------------------------- II PIELIKUMS Ārsienu siltināšanas paneļi: Izmantošanai ēkās, ievērojot ugunsdrošības prasības attiecībā uz izstrādājumiem, kas izgatavoti no A1 [1], A2 [2], B [3], C [4] klases materiāliem. [1] Izstrādājumi/materiāli, kuriem precīzi nosakāmā ražošanas procesa posmā tiek paaugstināta ugunsdrošības klase (piemēram, pievienojot antipirēnus vai ierobežojot organisku materiālu daudzumu). [2] Izstrādājumi/materiāli, kuriem precīzi nosakāmā ražošanas procesa posmā tiek paaugstināta ugunsdrošības klase (piemēram, pievienojot antipirēnus vai ierobežojot organisku materiālu daudzumu). [3] Izstrādājumi/materiāli, kuriem precīzi nosakāmā ražošanas procesa posmā tiek paaugstināta ugunsdrošības klase (piemēram, pievienojot antipirēnus vai ierobežojot organisku materiālu daudzumu). [4] Izstrādājumi/materiāli, kuriem precīzi nosakāmā ražošanas procesa posmā tiek paaugstināta ugunsdrošības klase (piemēram, pievienojot antipirēnus vai ierobežojot organisku materiālu daudzumu). -------------------------------------------------- III PIELIKUMS Piezīme: Attiecībā uz ražojumiem, kam paredzēti vairāki izmantošanas veidi, kuri norādīti turpmāk minētajās grupās, akreditētās iestādes uzdevumi, kuri izriet no attiecīgajām atbilstības apstiprināšanas sistēmām, ir kumulatīvi. Ražojumu grupa: ārsienu siltināšanas paneļi (1/2) Atbilstības apliecināšanas sistēmas Turpmāk uzskaitītajiem ražojumiem un paredzētajiem lietošanas veidiem EOTA jānosaka šādas atbilstības apliecināšanas sistēmas attiecīgajā norādījumā Eiropas tehniskā apstiprinājuma piešķiršanai: 3. sistēma: sk. Direktīvas 89/106/EEK III pielikuma 2. iedaļas ii) punktu, otro iespēju. Izstrādājums | Paredzētais izmantošanas veids | Līmenis vai klase | Atbilstības apliecināšanas sistēma | Ārsienu siltināšanas paneļi | ēkās | — | 3 | Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un attiecīgā gadījumā skaidrojošo dokumentu 1.2.3. noteikumu). Minētajos gadījumos, ja ražotājs nevēlas deklarēt šādas ražojumu īpašības, ražotājam nevar pieprasīt veikt to pārbaudi. Ražojumu grupa: ārsienu siltināšanas paneļi (2/2) Atbilstības apliecināšanas sistēmas Turpmāk uzskaitītajiem ražojumiem un paredzētajiem lietošanas veidiem EOTA jānosaka šādas atbilstības apliecināšanas sistēmas attiecīgajā norādījumā Eiropas tehniskā apstiprinājuma piešķiršanai: 1. sistēma: sk. Direktīvas 89/106/EEK III pielikuma (2) (i), bez paraugu audita testēšanas. 3. sistēma: sk. Direktīvas 89/106/EEK III pielikuma (2)(ii), otra iespēja. 4. sistēma: sk. Direktīvas 89/106/EEK III pielikuma (2)(ii), trešā iespēja. Izstrādājums | Paredzētais izmantošanas veids | Līmenis vai klase (degamība) | Atbilstības apliecināšanas sistēma(as) | Ārsienu siltināšanas paneļi | lietošanas veidiem, kuros jāievēro noteikumi par degamību | Al, A2, B, C | 1 | Al, A2, B, C, D, E | 3 | A1 to E, F | 4 | --------------------------------------------------